Utladalen

Utladalen er en dal i Sogn, i Årdal kommune. Dalen er en to mil lang forlengelse av Sognefjorden inn i Jotunheimen og utgjør inngangen til dette fjellpartiet fra vest. Elven Utla renner gjennom dalen som er en av Europas dypeste. Langs dalsidene finnes en rekke med hengende daler som f. eks. Morka-Koldedalen med Vettisfossen som er Norges tredje høyeste fossefall, og det høyeste uregulerte fossefall i Nord-Europa.

Øvre del av Utladalen med området rundt er vernet som Utladalen landskapsvernområde. Området er på 320 km², og strekker seg fra Hjelle oppover til grensen for Jotunheimen nasjonalpark i nordvest og nordøst, og til Tyin i øst.

 Referanser 

Eksterne lenker
 Map of Jotunheimen National Park and Utladalen Landscape Protection Area 

Kategori:Jotunheimen
Kategori:Årdals geografi
Kategori:Daler i Vestland